CELEX: 62008TA0029
Language: sk
Date: 2011-09-09 00:00:00
Title: Vec T-29/08: Rozsudok Všeobecného súdu z  9. septembra 2011 — LPN/Komisia [ Prístup k dokumentom — Nariadenie (ES) č. 1049/2001 — Zamietnutie prístupu — Dokumenty týkajúce sa prebiehajúceho konania o nesplnení povinnosti ohľadom projektu priehrady na rieke Sabor — Výnimka vzťahujúca sa na ochranu cieľov inšpekcií, vyšetrovania a kontroly — Informácie o životnom prostredí — Nariadenie (ES) č. 1367/2006 — Povinnosť vykonať konkrétne a individuálne preskúmanie — Prevažujúci verejný záujem ]

22.10.2011   
            
            
               SK
            
            
               Úradný vestník Európskej únie
            
            
               C 311/37
            
         Rozsudok Všeobecného súdu z 9. septembra 2011 — LPN/Komisia
   (Vec T-29/08) (1)
   
   (Prístup k dokumentom - Nariadenie (ES) č. 1049/2001 - Zamietnutie prístupu - Dokumenty týkajúce sa prebiehajúceho konania o nesplnení povinnosti ohľadom projektu priehrady na rieke Sabor - Výnimka vzťahujúca sa na ochranu cieľov inšpekcií, vyšetrovania a kontroly - Informácie o životnom prostredí - Nariadenie (ES) č. 1367/2006 - Povinnosť vykonať konkrétne a individuálne preskúmanie - Prevažujúci verejný záujem)
   2011/C 311/65
   Jazyk konania: portugalčina
   
      Účastníci konania
   
   
      Žalobkyňa: Liga para Protecção da Natureza (LPN) (Lisabon, Portugalsko) (v zastúpení: P. Vinagre e Silva, avocat)
   
      Žalovaná: Európska komisia (v zastúpení: P. Costa de Oliveira a D. Recchia, splnomocnené zástupkyne)
   
      Vedľajší účastníci, ktorí v konaní podporujú žalobkyňu: Dánske kráľovstvo (v zastúpení: pôvodne B. Weis Fogh, neskôr C. Vang, splnomocnení zástupcovia), Fínska republika (v zastúpení: pôvodne J. Heliskoski, A. Guimaraes-Purokoski, M. Pere a H. Leppo, neskôr M. Heliskoski a Guimaraes-Purokoski, splnomocnení zástupcovia) a Švédske kráľovstvo (v zastúpení: A. Falk, S. Johannesson a K. Petkovska, splnomocnené zástupkyne)
   
      Predmet veci
   
   Návrh na zrušenie rozhodnutia Komisie z 22. novembra 2007, ktorým sa potvrdilo zamietnutie prístupu k dokumentom obsiahnutým v spise týkajúcom sa konania o nesplnení povinnosti začatého proti Portugalskej republike ohľadom projektu výstavby priehrady na rieke Sabor (Portugalsko), ktorý by mohol porušiť smernicu Rady 79/409/EHS z 2. apríla 1979 o ochrane voľne žijúceho vtáctva (Ú. v. ES L 103, s. 1; Mim. vyd. 15/001, s. 98) a smernicu Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, s. 7; Mim. vyd. 15/002, s. 102)
   
      Výrok rozsudku
   
   
               1.
            
            
               Žaloba sa zamieta v časti týkajúcej sa zamietnutia prístupu k dokumentom a častiam dokumentov pre Liga para Protecção da Natureza (LPN) v rozhodnutí Komisie SG.E.3/MIB/psi D(2008) 8639 z 24. októbra 2008.
            
         
               2.
            
            
               V zostávajúcej časti sa konanie zastavuje.
            
         
               3.
            
            
               LPN znáša svoje vlastné trovy, ako aj trovy konania Európskej komisie.
            
         
               4.
            
            
               Dánske kráľovstvo, Fínska republika a Švédske kráľovstvo znášajú svoje vlastné trovy konania.
            
         
      (1)  Ú. v. EÚ C 79, 29.3.2008.